Bill Gates

Bill Gates [bill geits] (õieti William Henry Gates III; sündinud 28. oktoobril 1955) on USA ettevõtja ja filantroop, tarkvaraettevõtte Microsoft asutaja, ideoloogiline juht ja suuromanik. 

Gates asutas koos Paul Alleniga Microsofti ja töötas seal täiskohaga kuni 2008. aastani. Sellest ajast on ta Microsofti mittetäidesaatev esimees. 

22. novembril 2004 avaldati Suurbritannia ärilehe Financial Times ja audiitoriettevõtte PricewaterhouseCoopers küsitluse tulemused, mille järgi valiti Bill Gates kolmandat aastat järjest maailma kõige hinnatumaks ärijuhiks."Kes? Mis? Kus?" 2006, lk 302, 304 

Gates on tuntud ka filantroobina. Koos oma naisega on ta rajanud ülemaailmselt tegutseva heategevusliku organisatsiooni Bill ja Melinda Gatesi Fondi. Selle eesmärgiks on parandada tervishoidu ja vähendada äärmist vaesust maailmas ning lisaks võimaldada paremat juurdepääsu haridusele ja infotehnoloogiale Ameerika maailmajaos.

 Maailma rikkaim inimene 
Tänu Microsofti edule sai Gatesist ettevõtte suuromanikuna 1995. aastal maailma rikkaim inimene.

Kui 13. märtsil 2005 avaldas majandusajakiri Forbes maailma kõige rikkamate inimeste iga-aastase edetabeli, siis hinnati seal Gatesi varanduse väärtuseks 46,6 miljardit USA dollarit ning ta oli Forbesi andmetel maailma rikkaim inimene 11. aastat järjest."Kes? Mis? Kus?" 2006, lk 312 11. märtsil 2006 avaldatud edetabelis hinnati tema vara väärtuseks 666,4 miljardit Eesti krooni."Kes? Mis? Kus?" 2008, lk 305

Juulis 2007 möödus temast rikkuselt mehhiklane Carlos Slim Helú,"Mehhiko ärimees lõi Bill Gatesilt maailma rikkaima tiitli üle" Eesti Päevaleht, 3. juuli 2007 kuid 12. märtsil 2008, kui Forbes avaldas maailma rikkaimate inimeste edetabeli, oli Gates seal taas 40 miljardi USA dollari suuruse varandusega maailma rikkaim. Võrreldes eelmise aastaga oli ta kaotanud 58 miljardi Eesti krooni suuruse summa ja Carlos Helú oli 35 miljardi dollariga 3. kohal."Kes? Mis? Kus?" 2010, lk. 337, 338

Kui 2008. aastal oli mõnda aega maailma rikkaim inimene Warren Buffett, siis 2009. aastal edestas teda taas Gates."Rikkad ei saanud enam rikkamaks" Eesti Päevaleht, 13. märts 2009 2010. aastast alates on rikkaim Carlos Helú, kuid Gates on püsinud varakuselt maailmas teisel kohal."Bill Gates pole enam maailma rikkaim" e24, 12. märts 2010"Slimil on risk jääda ilma rikkaima inimese tiitlist" Äripäev, 4. märts 2013

2010. aasta alguse seisuga oli Gatesi vara väärtus ligikaudu 53 miljardit USA dollarit. 2015. aasta alguseks oli see kasvanud 79 miljardi dollarini ning Forbes kuulutas ta viimase 20 aasta jooksul 16. korda maailma rikkaimaks inimeseks.

Tunnustus
1992 – National Medal of Technology and Innovation

 Isiklikku 

Gates abiellus 1. jaanuaril 1994 Melinda Frenchiga. Neil on kolm last: tütred Jennifer Katharine (1996) ja Phoebe Adele (2002) ning poeg Rory John (1999). 2021. aasta mai alguses teatasid Bill ja Melinda abielu lahutamisest"Bill ja Melinda Gates lahutavad abielu" ERR, 4. mai 2021.

Gates elab Washingtoni osariigis Medinas.

 Vaata ka 
 Silicon Valley piraadid

 Viited 

 Välislingid 

 Koduleht
 Bill Gatesi elulugu Microsofti kodulehel
 Martin Hanson "Bill Gates: miljardärist nohik" Äripäev, 11. jaanuar 2008
 Bill Gates "Elu ongi ebaõiglane — lepi sellega! 11 soovitust noortele, mida koolis ei õpetata" Noorte hääl (Delfi), 11. jaanuar 2012
 Bill Gates on poverty: Three myths debunked | The Economist 22. jaanuar 2014

Kategooria:Ameerika Ühendriikide ettevõtjad
Kategooria:Ameerika Ühendriikide programmeerijad
Kategooria:Ameerika Ühendriikide leiutajad
Kategooria:Auleegioni komandörid
Kategooria:Sündinud 1955